9 Ha a bua ka Jehova, Pauluse o ile a boela a re: “Molimo hase Molimo oa ho hloka taolo, empa ke oa khotso.” (1 Bakor. 14:33) Hlokomela hore Pauluse ha aa ka a bapisa ho hloka taolo le ho ba le taolo, empa o ile a bapisa ho ba le taolo le khotso. Hobane’ng? Nahana ka sena: Hase kamehla ho ba le taolo ho fellang ka khotso. Ka mohlala, masole a ka macha ka taolo ho ea moleng oa ntoa empa taolo eo e fella ka ntoa, eseng khotso. Ke kahoo, rōna joaloka Bakreste re batlang ho lula re hopola sena: Ha re ka ba le taolo empa motheo oa eona e se khotso, taolo eo e ke ke ea tšoarella. Ho fapana le hoo, khotso ea Molimo e etsa hore ho be le taolo e tšoarellang. Kahoo, re thaba hakaakang hore ebe mokhatlo oa rōna o tataisoa le ho hloekisoa ke “Molimo ea fanang ka khotso”! (Bar. 15:33) Khotso eo Molimo a re fang eona e etsa hore re be le taolo ’me re be le bonngoe boo re bo thabelang liphuthehong tsa rōna lefatšeng lohle.—Pes. 29:11.